cyanic-selkie/wikianc huggingface dataset:
วิทยาลัยเทคนิคดุสิต สถาบันการอาชีวศึกษากรุงเทพมหานคร
ตราสัญลักษณ์วิทยาลัย
3.รูปสามเหลี่ยมทึบสีขาวและสีเทาที่อยู่ด้านล่างของหน้าจั่ว หมายถึง คณะวิชาพื้นฐานประกอบด้วย วิชาพื้นฐาน วิชาสามัญ วิชาสัมพันธ์ วิชาเหล่านี้เป็นวิชาที่มีความสำคัญ เช่นเดียวกับวิชาชีพ ปลูกฝังให้เป็นพลเมืองดี มีคุณธรรม สามารถดำรงชีพอยู่ในสังคมได้
4.รูปสามเหลี่ยมที่เกิดจากนำรูปสามเหลี่ยมสีขาว และสีเทามาต่อเข้าด้วยกัน จะเป็นเป็นโรงสร้างหลักคาหงายขึ้นนั่นคือ แผนกวิชาช่างโยธา
5.ถ้าหมุนตราสัญลักษณ์นี้ ให้ปลายฉากสามเหลี่ยมชี้ลงมาด้านล่าง ภาพที่ปรากฏแก่สายตาคือ ภาพลูกดิ่ง ซึ่งหมายถึง ช่างสำรวจ ตราสัญลักษณ์นี้ประดับอยู่ที่ผนังข้างประตูทางขึ้นตึก 4 หรือจะเรียกว่า ตึกสี่ชั้นก็ได้ ด้านล่างของตราสัญลักษณ์เป็นปรัชญาของวิทยาลัย มีข้อความดังต่อไปนี้ "ทักษะเด่น เน้นคุณธรรม นำวิชา พัฒนาสังคม"
บอร์โด
บอร์โด (Bordeaux,, บางครั้งในไทยมีสะกดว่า บอร์โดซ์ และ บอร์กโดซ์) เป็นเมืองท่าตั้งอยู่ทางภาคตะวันตกเฉียงใต้ของประเทศฝรั่งเศส เป็นเมืองหลักของจังหวัดฌีรงด์และของแคว้นนูแวลากีแตน มีชื่อเสียงอย่างมากมายจากไร่องุ่นที่พบเห็นในตลอดเส้นทางเข้าสู่เมืองและไวน์ประจำแคว้นตั้งแต่ศตวรรษที่ 18 โดยสถานที่ทำไวน์สำคัญ ๆ ที่ผู้รักไวน์ชาวไทยน่าจะรู้จักก็คือ แซ็งเตมีลียง, โปยัก (Pauillac), แซ็งแต็สแต็ฟ (Saint-Estèphe) และโซแตร์น (Sauternes) มีแม่น้ำการอนไหลผ่านและออกสู่มหาสมุทรแอตแลนติกที่เมืองซูลัก-ซูร์-แมร์ และยังมีท่าเรือปอร์เดอลาลูน (Port de la Lune) ที่ได้รับการแต่งตั้งให้เป็นมรดกโลกจากองค์การยูเนสโกตั้งแต่ปีค.ศ. 2007 อีกด้วย
สถานที่ท่องเที่ยวสำคัญภายในเมือง ส่วนมากเป็นสิ่งก่อสร้างที่ถูกสร้างขึ้นมาตั้งแต่อดีตกาล เช่น สิ่งก่อสร้างสมัยโรมันอย่าง Palais Gallien, ถนนคนเดินที่ยาวที่สุดในยุโรปที่ La rue Sainte-Catherine, ประตูเมืองสุดคลาสสิกอย่าง Porte Cailhau เป็นต้น
บอร์โดถูกสร้างขึ้นตั้งแต่ศตวรรษที่ 3 ก่อนคริสต์ศักราช โดยเดิมมีชื่อว่า "บูร์ดีกาลา" (Burdigala) ในภาษาละติน ทำให้ทุกแห่งในเมืองเต็มไปด้วยประวัติศาสตร์อันยาวนาน
การคมนาคมภายในตัวเมือง
รถบัสและรถรางเป็นการคมนาคมที่ใช้ภายในเมืองบอร์โด โดยมีบริษัท TBC (Tram et Bus de la CUB) เป็นผู้ดูแล ซึ่งผู้โดยสารสามารถเดินทางในราคาเดียวกันทั่วทั้งเมืองบอร์โด ซึ่งทาง TBC ได้เปิดให้บริการรถรางไฟฟ้าไปเมื่อปลายปี ค.ศ. 2003 ด้วยเทคโนโลยี ground-level power supply of the Alimentation par Sol (APS) หรือการจ่ายไฟฟ้าผ่านรางโดยส่งมาจากใต้ดินซึ่งเป็นแห่งแรกของโลก ด้วยเทคโนโลยีนี้จึงทำให้ไม่ต้องใช้การส่งไฟฟ้าผ่านสายที่โยงอยู่ด้านบนของตัวรถรางแบบที่อื่น แต่หากอยากจะเดินทางไปยังเมืองใกล้เคียงภายในเขจังหวัดฌีรงด์ ก็สามารถใช้บริการของรถบัส CiTram หรือรถไฟ โดยราคาขึ้นอยู่กับระยะทางหรือโปรโมชั่นตามเทศกาล
พระเทพโมลี (สำรอง คุณวุฑฺโฒ)
ชาติกำเนิด
พระเทพโมลี มีชาติกำเนิดในสกุล “อุตตรนคร” มีนามเดิมว่า “สำรอง” เกิดเมื่อวันที่ 10 กรกฎาคม พ.ศ. 2454 ตรงกับวันจันทร์ ขึ้น 15 ค่ำ เดือน 8 ปีกุน ณ ตำบลพระลับ อำเภอเมืองขอนแก่น จังหวัดขอนแก่น โยมมารดาชื่อ “นิ่ม” มีบ้านเดิม อยู่ที่อำเภอหนองสองห้อง และเป็นญาติกับพระสุทธิธรรมรังสีคัมภีรเมทาจารย์(พระอาจารย์ลี ธมฺมธโร) โยมบิดาชื่อ “สี”  ท่านเป็นบุตรคนที่ 4 ในพี่น้อง 10 คน
อุปสมบท
พระเทพโมลี (สำรอง คุณวุฑฺโฒ) ได้อุปสมบทที่วัดพุทธวิสัยยาราม (วัดท่าน้ำพอง) ปี พ.ศ. 2474 โดยมีพระครูแก้ว วัดพิชัยพัฒนา เป็นอุปัชฌาย์ พระครูสมุห์ค้ำ เป็นพระกรรมวาจารย์ พระครูบุญตา เป็นพระอนุสาวานาจารย์ สังกัดมหานิกาย ในปี พ.ศ. 2476 ท่านได้รับการญัตติใหม่เป็นธรรมยุติ โดยมี พระพรหมมุนี(ติสฺโส อ้วน) เจ้าอาวาสวัดบรมนิวาส เป็นพระอุปฌาย์ พระคุณธรรมฐิติญาณ เป็นพระกรรมวาจาจารย์ พระญาณดิลก(พิมพ์) เป็นพระอนุสาวนาจารย์ ได้รับฉายาว่า คุณวุฑฺโฒ และในปีนั้นเองท่านได้ตั้งใจศึกษาธรรมจนสอบได้ นักธรรมชั้นโท ในปีต่อมาท่าน สอบได้เปรียญธรรมประโยค 3 และได้ย้ายมาพำนักอยู่ที่วัดบรมนิวาส กรุงเทพฯ และตั้งใจศึกษาธรรมจนในปี 2480 ท่านสอบได้เปรียญธรรม 5 เมื่อท่านสอบได้เปรียญธรรม 5  แล้ว จึงหันมาตั้งใจในแนวทางของการปฏิบัติ ท่านก็ได้ออกธุดงค์ไปกับหมู่สหธรรมิกเพื่อหาประสบการณ์
ในปี พ.ศ. 2482 ได้ไปจำวัดอยู่ที่วัดเจดีย์หลวง ทำหน้าที่เป็นครูสอนบาลีไวยากรณ์ ช่วยสนองงานท่านเจ้าคุณญาณดิลก ซึ่งในขณะนั้นท่านเจ้าคุณ ได้รับหน้าที่ดูแลคณะสงฆ์ฝ่ายธรรมยุตที่จังหวัดเชียงใหม่ และได้เป็นจังหวะดียิ่งที่ในช่วงเวลานั้น ท่านพระอาจารย์ มั่น ภูริทตฺโต ได้เดินทางผ่านมาพักที่วัดเจดีย์หลวง จึงได้มีโอกาส กราบนมัสการฟังธรรมและอบรมสมาธิกับพระอาจารย์มั่นบ้าง และเมื่อมีเวลาท่านก็จะท่องเที่ยวจาริกหาที่วิเวกปฏิบัติธรรม ตามป่าเขาทางภาคเหนือ เคยได้ไปพักอยู่กับพระอาจารย์หนูและหลวงปู่แหวน สุจิณฺโณ
วัดอโศกราม
ในปี พ.ศ. 2485 คณะรัฐบาลของจอมพล ป พิบูลสงคราม มีความประสงค์จะให้ พระทั้งมหานิกายและธรรมยุติอยู่รวมกันเป็นคณะเดียวจึงได้สร้างวัดศรีมหาธาตุขึ้น โดยอาราธนา สมเด็จพระมหาวีรวงศ์ (อ้วน ติสฺโส)ให้ไปเป็นเจ้าอาวาส ท่านจึงได้รับเลือกเป็นเลขานุการของสมเด็จรูปหนึ่ง และในปี 2505 ได้รับแต่งตั้งให้รักษาการเจ้าอาวาสวัดอโศการาม จวบจนปี พ.ศ 2509 ท่านจึงได้รับแต่งตั้งให้เป็นเจ้าอาวาสวัดอโศการาม
มรณภาพ
พระเทพโมลี (สำรอง คุณวุฑฺโฒ) ท่านได้ถึงแก่มรณภาพเมื่อวันที่ 22 สิงหาคม พ.ศ. 2543 ขณะอายุได้ 89 ปี พรรษาที่ 68 มีพิธีพระราชทานเพลิงศพเมื่อวันที่ 21 มกราคม พ.ศ. 2544 ณ เมรุชั่วคราว วัดอโศการาม อำเภอเมืองสมุทรปราการ จังหวัดสมุทรปราการ
อ้างอิง
ประวัติพระเทพโมลี
มาโฮสึไก พรีเคียว!
มาโฮสึไก พรีเคียว! หรือ มาโฮ เกิร์ล พรีเคียว! 魔法つかいプリキュア!, Mahou tsukai Purikyua, MAHO GIRLS PRECURE!เป็นอะนิเมะ พริตตี้เคียว ซีรีส์ที่ 13 ผลิตโดย โตเอแอนิเมชัน ออกอากาศในวันที่ 7 กุมภาพันธ์ ค.ศ. 2016 ทางสถานีโทรทัศน์ ทีวีอาซาฮี
ซอฟต์แวร์
ซอฟต์แวร์ (software) หรือ ส่วนชุดคำสั่ง คือ ส่วนหนึ่งของระบบคอมพิวเตอร์ที่ใช้ในการจัดเก็บและประมวลผลข้อมูล เป็นชุดคำสั่งที่บอกวิธีการทำงานของคอมพิวเตอร์ ซึ่งตรงกันข้ามกับฮาร์ดแวร์ที่เป็นระบบคอมพิวเตอร์ที่สามารถจับต้องได้ ในสาขาวิชาวิทยาการคอมพิวเตอร์และวิศวกรรมซอฟต์แวร์นั้น ซอฟต์แวร์คอมพิวเตอร์ คือ ข้อมูลทั้งหมดที่ได้รับการประมวลผลโดยระบบคอมพิวเตอร์ และ โปรแกรมคอมพิวเตอร์ ซอฟต์แวร์คอมพิวเตอร์นั้นประกอบด้วย โปรแกรมคอมพิวเตอร์, ไลบรารี และ ข้อมูลที่ไม่สามารถเรียกใช้งานได้ด้วยโปรแกรมคอมพิวเตอร์ อาทิ เอกสารออนไลน์หรือสื่อดิจิทัล คอมพิวเตอร์เครื่องหนึ่งจำเป็นต้องมีทั้งฮาร์ดแวร์และซอฟต์แวร์ และหากขาดอย่างใดอย่างหนึ่งไป จะไม่สามารถใช้งานระบบคอมพิวเตอร์ได้
ในระดับโปรแกรมคอมพิวเตอร์ที่ต่ำที่สุด โค้ดปฏิบัติการนั้น ประกอบด้วย คำสั่งภาษาเครื่อง (machine language) ที่โปรเซสเซอร์ (processor) แต่ละตัวรองรับ โดยทั่วไปคือหน่วยประมวลผลกลาง (CPU) หรือ หน่วยประมวลผลกราฟิก (GPU) ภาษาเครื่อง ประกอบด้วย กลุ่มค่าไบนารี (เลขฐานสอง) ที่แสดงถึงคำสั่งของตัวประมวลผลที่ได้เปลี่ยนสถานะของคอมพิวเตอร์จากสถานะก่อนหน้า เช่น คำสั่งภาษาเครื่องอาจเปลี่ยนค่าที่จัดเก็บไว้ในตำแหน่งจัดเก็บเฉพาะในคอมพิวเตอร์ ซึ่งผู้ใช้ไม่สามารถสังเกตเห็นได้โดยตรง หรือ คำสั่งนั้นอาจเป็นการเรียกอินพุตหรือเอาต์พุตอย่างใดอย่างหนึ่งซึ่งผู้ใช้คอมพิวเตอร์สามารถมองเห็นได้ เช่น การแสดงข้อความบนหน้าจอคอมพิวเตอร์ โปรเซสเซอร์จะดำเนินการตามคำสั่ง ตามลำดับที่ระบุไว้ เว้นแต่จะได้รับคำสั่งให้ "ข้าม" ไปยังคำสั่งอื่น หรือ ระบบปฏิบัติการถูกขัดจังหวะ ในปี ค.ศ.2015 คอมพิวเตอร์ส่วนบุคคล อุปกรณ์สมาร์ทโฟน และ เซิร์ฟเวอร์ส่วนใหญ่ มีหน่วยประมวลผลที่มีหน่วยประมวลผลหลายหน่วย (่multiple execution unit) หรือโปรเซสเซอร์หลายตัว ทำการคำนวณร่วมกันและการประมวลผล ทำให้ส่วนโปรเซสเซอร์สามารถทำงานร่วมกันในเวลาพร้อม ๆ กัน (concurrent activity) มากกว่าระบบโปรเซสเซอร์ในอดีต
ซอฟต์แวร์นั้นนอกจากจะสามารถใช้งานบนคอมพิวเตอร์ได้แล้ว ยังสามารถใช้งานบนเครื่องใช้ หรืออุปกรณ์อื่น เช่น โทรศัพท์มือถือ หรือหุ่นยนต์ในโรงงาน หรือเครื่องใช้ไฟฟ้าต่าง ๆ
ซอฟต์แวร์ส่วนใหญ่เขียนด้วยภาษาโปรแกรมระดับสูง (high-level programming language) ซึ่งง่ายกว่าและมีประสิทธิภาพมากกว่าสำหรับโปรแกรมเมอร์ เพราะใกล้เคียงกับภาษาธรรมชาติที่มนุษย์ใช้มากกว่าภาษาเครื่อง ภาษาระดับสูงจะถูกแปลเป็นภาษาเครื่องโดยใช้คอมไพเลอร์ (compiler) หรืออินเตอร์พรีตเตอร์ (interpreter) หรือทั้งสองอย่างรวมกัน ซอฟต์แวร์อาจเขียนด้วยภาษาแอสเซมบลีระดับต่ำ (assembly language) ซึ่งมีความสอดคล้องกับคำสั่งภาษาเครื่องของคอมพิวเตอร์อย่างมาก และ ภาษาแอสเซมบลีจะถูกแปลเป็นภาษาเครื่องโดยใช้แอสเซมเบลอร์ (assembler)
นิรุกติศาสตร์
คำว่า "ซอฟต์แวร์" ใช้ครั้งแรกโดย จอห์น ดับเบิลยู. เทอร์กีย์ (John W. Turkey) ในปี พ.ศ. 2500 (ค.ศ. 1957) โดยแนวคิดของซอฟต์แวร์ปรากฏครั้งแรกในเรียงความของแอลัน ทัวริง บิดาของวิทยาการคอมพิวเตอร์ กล่าวกันว่าโปรแกรมคอมพิวเตอร์ชิ้นแรกของโลกเขียนโดยเอดา ไบรอน เป็นโปรแกรมที่ใช้สำหรับเครื่องวิเคราะห์ (analytical engine) ของชาร์ลส แบบเบจ
ความสัมพันธ์กับฮาร์ดแวร์
ซอฟต์แวร์ เป็นชื่อเรียกเพื่อใช้เปรียบต่างกับฮาร์ดแวร์ ซึ่งเป็นลักษณะทางกายภาพในการเก็บและประมวลผลของซอฟต์แวร์ ในคอมพิวเตอร์ซอฟต์แวร์จะถูกเรียกใช้งานในแรมและประมวลผลผ่านซีพียู
== ประเภทของซอฟต์แวร์ เว็บเบราว์เซอร์ การแบ่งประเภทของซอฟต์แวร์แบ่งออกได้เป็นหลายแบบ เช่น
ซอฟต์แวร์ กับ ไลบรารี
ซอฟต์แวร์แตกต่างกับไลบรารี คือซอฟต์แวร์สามารถนำมาประมวลผลได้ด้วยตัวเอง ในขณะที่ไลบรารีเป็นส่วนประกอบของซอฟต์แวร์และไม่สามารถนำมาใช้ประมวผลด้วยตนเองได้
Phrynocrinidae
สปีชีส์ในสกุล ได้แก่:
จอห์น ลิลเบิร์น
จอห์น ลิลเบิร์น (John Lilburne หรือ Freeborn John) (ราว ค.ศ. 1614 - 29 สิงหาคม ค.ศ. 1657) จอห์น ลิลเบิร์นเป็นนายทัพฝ่ายรัฐสภาในสงครามกลางเมืองอังกฤษครั้งที่ 1 ชาวอังกฤษ จอห์นเกิดที่บิชอปออคแลนด์, มณฑลเดอแรม เมื่อราว ค.ศ. 1614 ในช่วงแรกของชีวิตจอห์นเป็นเพียวริตันแต่ต่อมาเปลี่ยนเป็นเควคเคอร์ งานเขียนของจอห์นทางด้านรัฐธรรมนูญได้รับการกล่าวอ้างโดยผู้พิพากษาศาลฎีกาแห่งสหรัฐอเมริกา (Supreme Court of the United States) ว่าเป็นพื้นฐานของรัฐธรรมนูญแห่งสหรัฐอเมริกา
ดูเพิ่ม
1614 1657
Nepenthes × sharifah-hapsahii
Nepenthes × sharifah-hapsahii เป็นหม้อข้าวหม้อแกงลิงลูกผสมทางธรรมชาติระหว่าง N. gracilis กับ N. mirabilis. ถูกบันทึกว่าพบในบอร์เนียว, สุมาตรา, มาเลเซียตะวันตก และประเทศไทย
ส่วน Nepenthes × ghazallyana (ตั้งชื่อตาม Ghazally Ismail) เป็นชื่อพ้องของ N. × sharifah-hapsahii.
อึมบาบานี
อึมบาบานี (Mbabane) เป็นเมืองหลวงและเมืองที่ใหญ่ที่สุดของประเทศเอสวาตีนี มีประชากรราว 95,000 คน (ในปี 2007) อยู่สูงจากระดับน้ำทะเลราว 3,800 ฟุต
รางวัลสิงโตทองคำ
รางวัลสิงโตทองคำ (Leone d'oro; Golden Lion) เป็นรางวัลสูงสุดที่มอบให้ในเทศกาลภาพยนตร์นานาชาติเวนิส เริ่มมีการมอบรางวัลในปี ค.ศ. 1949 โดยในครั้งนั้นใช้ชื่อว่า Golden Lion of St. Mark โดยก่อนหน้านี้ในปี 1947 และ 1948 ได้มีการมอบรางวัล Grand International Prize of Venice ในเทศกาลนี้
ในปี ค.ศ. 1969-1979 รางวัลได้ถูกระงับไป
รางวัลสิงโตทองคำ
* หมายเหตุ ได้รับรางวัลครั้งแรก
ประวัติศาสตร์อินเดีย
ประวัติศาสตร์อินเดียเริ่มต้นจากข้อมูลด้านพันธุศาสตร์สมัยใหม่ที่พบว่ามนุษย์ยุคใหม่เชิงกายวิภาคได้เข้ามายังอนุทวีปอินเดียจากทวีปแอฟริกาในราว 73,000 ถึง 55,000 ปีก่อน อย่างไรก็ตาม ซากมนุษย์ที่เก่าแก่ที่สุดที่เคยพบในอินเดียมีอายุราว 30,000 ปีก่อน การเปลี่ยนแปลงจากการล่าของป่าไปสู่การทำเกษตรและปศุสัตว์ของมนุษย์ในอนุทวีปอินเดียเริ่มต้นในราว 7,000 ปีก่อนคริสตกาล ในพื้นที่ที่ปัจจุบันคือเมห์รครห์พบหลักฐานแสดงการเก็บเกี่ยวข้าวสาลี ข้าวบาร์เลย์ ตามด้วยการปศุสัตว์ วัว แพะ และแกะ ภายใน 4,500 ปีก่อนคริสต์ดาล การใช้ชีวิตแบบปักหลักเริ่มเป็นที่แพร่หลายขึ้น และค่อย ๆ พัฒนาอย่างก้าวกระโดดเป็นอารยธรรมลุ่มแม่น้ำสินธุ หนึ่งในอารยธรรมยุคแรกของมนุษย์ในยุคโลกเก่า ซึ่งร่วมสมัยกับอียิปต์โบราณ และ เมโสโปเตเมีย อารยธรรมนี้เฟื่องฟูใน 2,500 ปีก่อนคริสตกาลถึง 1900 ปีก่อนคริสตกาล ในพื้นที่ที่ปัจจุบันคือประเทศปากีสถานและตัวนตกเฉียงเหนือของประเทศอินเดีย มีลักษณะสำคัญของอารยธรรมคือการวางผังเมือง, บ้านเรือนที่สร้างด้วยอิฐอบ และระบบประปาและการระบายน้ำที่ซับซ้อน
ยุคเหล็ก (1500 – 200 ปีก่อนคริสตกาล)
(1000 ปีก่อนพุทธศักราช - พุทธศักราช 300)
สมัยพระเวท (ราว 1500 – 600 ปีก่อนคริสตกาล)
สมัยพระเวทเป็นยุคสมัยที่ซึ่งพระเวทได้ประพันธ์ขึ้น พระเวทเป็นงานเขียนบันทึกบทขับร้องพิธีสวดของชาวอินโด-อารยัน วัฒนธรรมพระเวทนั้นแพร่หลายอยู่ในแถบตะวันตกเฉียงเหนือของอินเดียในปัจจุบัน ในขณะที่ส่วนอื่น ๆ ของอินเดียยังคงมีวัฒนธรรมเฉพาะถิ่นที่แตกต่างกันไป พระเวท ในปัจจุบันเป็นคัมภีร์ที่สักการะโดยชาวฮินดู และได้รับการถ่ายทอดแบบมุขปาถะด้วยภาษาสันสกฤตแบบพระเวท และเป็นหนึ่งในงานเขียนที่เก่าแก่ที่สุดในอนุทวีปอินเดีย สมัยพระเวทกินเวลาจาก 1500 ถึง 500 ปีก่อนคริสตกาล และมีส่วนอย่างมากต่อการเป็นรากฐานของมุมมองต่าง ๆ ทางวัฒนธรรมของอนุทวีปอินเดีย ในแง่ของวัฒนธรรม ศาสนาของอนุทวีปอินเดียได้เริ่มเปลี่ยนจากความเป็นคัลคอลิธิก สู่ยุคเหล็ก ในยุคนี้
อาณาจักรอื่น ๆ
เมืองไฮเดอราบาดก่อตั้งขึ้นโดยจักรวรรดิกุตับชาฮีแห่งโกลคอนดาในปี 1591 ต่อมา นายพลโมกุล อะซิฟ จาห์ (Asif Jah) ได้ยึดไฮเดอราบาดและสถาปนาตนขึ้นเป็นนิซัมอห่งไฮเดอราบาดในปี 1724
Prenasteridae
Prenasteridae เป็นสกุลของอิคีเนอเดอร์เมอเทอที่อยู่ในวงศ์ Spatangoida.
สปีชีส์ในสกุล ได้แก่:
ปลาถ้ำ
ปลาถ้ำ (Cave fish) คือปลาที่อาศัยอยู่ในถ้ำที่มืดมิด โดยมากจะเป็นปลาที่มีผิวหนังสีขาวซีดเผือกและตาบอดหรือตาเล็กมากเนื่องจากไม่ได้ใช้สายตาให้เป็นประโยชน์เลย เพราะแสงสว่างส่องเข้าไปไม่ถึง ปลาถ้ำจะมีระบบนิเวศน์และพฤติกรรมของตัวเองโดยเฉพาะ แตกต่างจากปลาที่พบทั่วไป ซึ่ง ปลาถ้ำสามารถพบได้ในถ้ำทุกภูมิภาคของโลก
สำหรับในภูมิภาคเอเชียตะวันออกเฉียงใต้ คาดว่าจะมีถึง 26–39 ชนิด การสำรวจในปี ค.ศ. 2001 ที่ต้นน้ำในจังหวัดจันทบุรี พบ 8 ชนิด ในสกุล Schistura
การจำแนก
ปัจจุบัน พบในประเทศไทยไม่ต่ำกว่า 8 ชนิด ใน 3 วงศ์ ได้แก่
เทคโนราที
เทคโนราที (Technorati) เป็นเสิร์ชเอนจินสำหรับค้นหาบล็อก โดยมีดัชนีค้นหากว่า 112 ล้านบล็อก (ข้อมูล ธันวาคม 2550 ) ชื่อของเว็บมาจากคำผสมระหว่าง เทคโนโลจิคอล (technological) และ ลิเทอราที (literati) ที่หมายถึงความรู้ในด้านเทคโนโลยี
เส้นเมริเดียนที่ 13 องศาตะวันออก
เส้นเมริเดียนที่ 13 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 167 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 13 องศาตะวันออกลากผ่านพื้นที่ดังนี้:
Urechinidae
สปีชีส์ในสกุล ได้แก่:
อุทยานแห่งชาติมัฟรอวอ
อุทยานแห่งชาติมัฟรอวอ (Национален парк Маврово) เป็นอุทยานแห่งชาติที่ใหญ่ที่สุดในสามที่ของนอร์ทมาซิโดเนีย ก่อตั้งขึ้นใน ค.ศ. 1949 และตั้งอยู่ทางตะวันตกของประเทศในภูเขาบริสตราที่ตั้งอยู่ทางทิศใต้ของภูเขากอรัป
อุทยานแห่งชาติทะเลสาบและภูมิภาคนี้ได้รับการตั้งชื่อตามหมู่บ้านมัฟรอวอ
สเต็ปเพ็นวูล์ฟ
สเต็ปเพ็นวูล์ฟ (Steppenwolf) เป็นวงดนตรีฮาร์ดร็อคของอเมริกัน ก่อตั้งเมื่อปี ค.ศ.1967 ที่โทรอนโต ประเทศแคนาดา เดิมชื่อวง เดอะ สแปร์โรว์ ในขั้นแรก เป็นวงดนตรีแนวบลูส์ร็อค แต่ต่อมา ต้นปี ค.ศ.1968 ก็เปลี่ยนชื่อมาเป็น สเต็ปเพ็นวูล์ฟ และแนวดนตรีเป็นฮาร์ดร็อค มีเพลงฮิตตามมาคือ Born To Be Wild มีสมาชิกคือ จอห์น เคย์ เป็นผู้ร้องนำ วงนี้ยุบไปเมื่อปี ค.ศ. 1972 แต่ได้กลับมารวมตัวอีกครั้งในปี ค.ศ. 1980 จนถึงปัจจุบัน
ฟิลิป สกิปพอน
ฟิลิป สกิปพอน (Philip Skippon; ราว ค.ศ. 1600 - 20 กุมภาพันธ์ ค.ศ. 1660) เป็นนายทหารฝ่ายรัฐสภาผู้มีบทบาทสำคัญในยุทธการที่เทอร์นัมกรีนและยุทธการอื่น ๆ ในสงครามกลางเมืองอังกฤษ
ดูเพิ่ม
1600 1660
ถิรชัย อ.เอกรินทร์
ถิรชัย อ.เอกรินทร์ หรือ '''ถิรชัย ศิษย์หมอเส็ง ถิรชัย กระทิงแดงยิม เป็นนักมวยสากลชาวไทย ชื่อจริงว่า นายเทวา กิรัมย์
ประวัติ
ถิรชัยเริ่มชกมวยสากลอาชีพเมื่อ 17 มกราคม พ.ศ. 2551 ชนะคะแนน ม่านฟ้า ลูกทรายกองดิน จากนั้น ชกชนะรวดอีก 4 ครั้ง ก็ได้ชิงแชมป์ PABA รุ่นเวลเตอร์เวท เมื่อ พ.ศ. 2553 และป้องกันตำแหน่งได้ต่อเนื่องจนถึงปี พ.ศ. 2560 จึงสละตำแหน่ง หันไปชิงแชมป์ WBA เอเชียรุ่นเดียวกัน จน พ.ศ. 2561 ถิริชัยก็ได้ขึ้นเป็นรองแชมป์โลกอันดับ 1 ในรุ่นเวลเตอร์เวท WBA และได้ชิงแชมป์โลกที่ว่าง แต่ไม่สำเร็จ จากนั้น ถิรชัยจึงขยับขึ้นไปชกในรุ่นจูเนียร์มิดเดิลเวท และได้ครองแชมป์ WBA เอเชียในรุ่นนี้ และ WBA ASIA และของไทยชิงแชมป์มวยโลกชาวไทย ไฟต์แชมป์โลก และ WBA ASIA SOUTH
เกียรติประวัติ
มลรัฐแคลิฟอร์เนีย ประเทศสหรัฐอเมริกา
รายชื่อนครในประเทศอัฟกานิสถาน
ปัจจุบัน มีประชากรอาศัยอยู่ในประเทศอัฟกานิสถานประมาณ 26 ล้านคน ส่วนอีกทั้งหมด 5.7 ล้านคน อาศัยอยู่ในตัวเมือง ที่เหลืออยู่ตามแถบชานเมืองและชนบท
Macropneustidae
Macropneustidae เป็นสกุลของอิคีเนอเดอร์เมอเทอที่อยู่ในวงศ์ Spatangoida.
สปีชีส์ในสกุล ได้แก่:
จำเรียงสมัย
จำเรียงสมัย (ចម្រៀងសម័យ, Chamrieng Samai , Jamrieng Samai) เป็นเพลงสมัยนิยมประเภทป๊อป จากประเทศกัมพูชา และเป็นเพลงเต้นแบบช้า, รำวง และรำบวช ซึ่งแยกเป็นสองประเภทของเพลงจำเรียงสมัย
สมเด็จพระราชินีนาถอิซาเบลที่ 2 แห่งสเปน
สมเด็จพระราชินีนาถอิซาเบลที่ 2 แห่งสเปน (Isabel II de España; 10 ตุลาคม 1830 - 10 เมษายน 1904) เป็นสมเด็จพระราชินีนาถพระองค์เดียวของสเปน พระนางเป็นพระราชธิดาในพระเจ้าเฟร์นันโด และสมเด็จพระราชินีมารีอา คริสตีนา พระนางทรงปกครองสเปนต่อจากพระเจ้าเฟร์นันโดที่ 7 พระราชบิดา หลังจากนั้นพระนางก็ทรงถูกถอดจากราชสมบัติในการปฏิวัติอันรุ่งโรจน์เมื่อปี ค.ศ. 1868 และทรงสละราชบัลลังก์ให้พระเจ้าอามาเดโอที่ 1 จากราชวงศ์ซาวอย อย่างเป็นทางการในปี 1870
พระราชสมภพและผู้สำเร็จราชการ
สมเด็จพระราชินีนาถอิซาเบลที่ 2 เสด็จพระราชสมภพ ณ กรุงมาดริด ในปี 1830 เป็นพระราชธิดาพระองค์โตในพระเจ้าเฟร์นันโดที่ 7 แห่งสเปน กับสมเด็จพระราชินีมารีอา คริสตีนา พระมเหสีพระองค์ที่สี สมเด็จพระราชินีมารีอา คริสตีนา ทรงเป็นผู้สำเร็จราชการแผ่นดินเมื่อวันที่ 29 กันยายน 1833 เมื่อสมเด็จพระราชินีนาถอิซาเบลที่ 2 พระราชธิดาของพระองค์ที่มีพระชนมายุเพียง 3 พรรษา ทรงได้รับการประกาศให้เป็นสมเด็จพระราชินีนาถภายหลังการสวรรคตของพระเจ้าเฟร์นันโดที่ 7
สมเด็จพระราชินีนาถอิซาเบลที่ 2 ได้ครองราชบัลลังก์เพราะพระเจ้าเฟร์นันโดที่ 7 เป็นผู้ชักนำให้เกิดกอร์เตสเฆเนราเลส ซึ่งจะช่วยปกป้องพระองค์จากกฎหมายแซลิก และทำให้บูร์บงเป็นที่รู้จักในคริสต์ศตวรรษที่ 18 และยังมีการแก้ไขกฎหมายเก่าของสเปนอย่างต่อเนื่อง ทำให้เกิดผู้อ้างสิทธิ์ในราชบัลลังก์ครั้งแรกซึ่งก็คือพระอนุชาของพระเจ้าเฟร์นันโดที่ 7 เจ้าชายการ์โลส เคานต์แห่งโมลีนา เจ็ดปีระหว่างการต่อสู้ของชนกลุ่มน้อย สมเด็จพระราชินีนาถอิซาเบลที่ 2 แห่งสเปน กับเจ้าชายการ์โลส เคานต์แห่งโมลินาและเหล่าผู้สนับสนุนในชื่อการ์ลิสต์ พยายามทำสงครามกันอย่างต่อเนื่องจนเกิดเป็นสงครามการ์ลิสต์ ในคริสต์ศตวรรษที่ 19
สมเด็จพระราชินีนาถบียาตริชแห่งโปรตุเกส
สมเด็จพระราชินีนาถบียาตริชแห่งโปรตุเกส (Beatriz de Portugal; 7 กุมภาพันธ์ ค.ศ. 1373 – ค.ศ. 1420) เป็นสมเด็จพระราชินีแห่งกัสติยาและเลออน และผู้อ้างสิทธิในตำแหน่งสมเด็จพระราชินีนาถแห่งโปรตุเกส พระนางเป็นพระราชธิดาของพระเจ้าฟือร์นังดูที่ 1 แห่งโปรตุเกส และลียูโนร์ แตลึช พระนางอภิเษกสมรสกับพระเจ้าฆวนที่ 1 แห่งกัสติยา โดยทั่วไปนักประวัติศาสตร์ยังไม่ยอมรับการครองราชย์ของพระนาง เพราะผู้ปกครองที่แท้จริงคือพระราชสวามีของพระองค์ พระองค์น่าจะเป็นเพียงพระราชินี
Pycnopodiidae
Pycnopodiidae เป็นสกุลของอิคีเนอเดอร์เมอเทอที่อยู่ในวงศ์ Forcipulatida.
สปีชีส์ในสกุล ได้แก่:
สโมสรฟุตบอลอันจีมาคัชคาลา
สโมสรฟุตบอลอันจีมาคัชคาลา (ФК "Анжи" Махачкала) เป็นสโมสรฟุตบอลในประเทศรัสเซีย ก่อตั้งขึ้นในปี ค.ศ. 1991 สโมสรตั้งอยู่ที่เมือง มาคัชคาลา ปัจจุบันเล่นอยู่ใน รัสเซียนพรีเมียร์ลีก ใช้สนาม ไดนาโม สเตเดียม เป็นสนามปัจจุบัน และมีผู้จัดการทีมชาว เนเธอร์แลนด์ อย่าง กุส ฮิดดิงค์ คุมทืมอยู่
ในวันที่ 18 มกราคม ค.ศ. 2011 อันจิ มาคัชคาลา ได้เปลี่ยนเจ้าของสโมสรเป็น ซูเลย์แมน เคริมอฟ, เศรษฐีชื่อดังชาวรัสเซีย สโมสรได้สร้างความประทับใจกับแฟนบอลและสโมสรด้วยการทุ่มเงินซื้อ ซามูแอล เอโต กองหน้าชาวแคเมอรูนจากสโมสรฟุตบอลอินเตอร์มิลาน ในช่วงตลาดซื้อขายนักเตะปี 2011
จังหวัดออร์ดู
จังหวัดออร์ดู (Ordu ili) เป็นจังหวัดของประเทศตุรกี ตั้งอยู่บริเวณชายฝั่งทะเลดำ มีพรมแดนทางทิศตะวันตกเฉียงเหนือติดต่อกับจังหวัดซัมซุน ทิศตะวันตกเฉียงใต้ติดต่อกับจังหวัดโตกัต ทิศใต้ติดต่อกับจังหวัดซีวัส และทิศตะวันออกติดต่อกับจังหวัดกิเรซุน
ภราดรชาวป่า
ภราดรชาวป่า (ยังเรียกอีกอย่างว่า ภราดรแห่งชาวป่า, พี่น้องชาวป่า หรือภราดรภาพแห่งชาวป่า; metsavennad, mežabrāļi, miško broliai) เป็นพลพรรคต่อต้านชาวเอสโตเนีย ลัตเวีย และลิทัวเนียที่ได้เข้าร่วมในการทำสงครามแบบกองโจรต่อต้านการปกครองของโซเวียตในช่วงโซเวียตบุกครองและยึดครองทั้งสามประเทศในรัฐบอลติกในช่วงระหว่างและหลังสงครามโลกครั้งที่สอง เช่นเดียวกับกลุ่มขบวนการต่อต้านยุโรปตะวันออกในการต่อต้านโซเวียตที่ต่อสู้รบกับโซเวียตและกฏคอมมิวนิสต์ในบัลแกเรีย โปแลนด์ โรมาเนีย และยูเครนตะวันตก
กองทัพแดงได้เข้ายึดครองรัฐบอลติกที่เป็นรัฐอิสระในปี ค.ศ. 1940-1941 ภายหลังจากนั้นก็ถูกเยอรมันเข้ายึดครอง และถูกยึดคืนอีกครั้งในปี ค.ศ. 1944-1945 เมื่อการปราบปรามของพวกนิยมลัทธิสตาลินเริ่มจะทวีความรุนแรงมากขึ้นในช่วงหลายปีต่อมา มีพลเรือน 50,000 คนในประเทศเหล่านี้ได้ใช้ป่าไม้ชนบทอย่างคับคั่งเพื่อเป็นที่หลบภัยตามธรรมชาติและฐานทัพสำหรับกองกำลังติดอาวุธฝ่ายต่อต้านในการต่อต้านโซเวียต
หน่วยทหารฝ่ายต่อต้านมีขนาดและองค์ประกอบต่างๆ ตั้งแต่ปฏิบัติการรบแบบกองโจร กองกำลังติดอาวุธเพื่อป้องกันตนเองเป็นหลัก เพื่อกลุ่มขนาดใหญ่และจัดระเบียบที่ดี สามารถเข้าร่วมกับกองทัพโซเวียตที่สำคัญในการรบได้
จังหวัดออสมานีแย
จังหวัดออสมานีแย (Osmaniye ili) เป็นจังหวัดทางตอนใต้ของตุรกี
ในอดีตพื้นที่จังหวัดออสมานีแยเคยเป็นส่วนหนึ่งของจังหวัดอาดานา ซึ่งแยกออกมาเป็นจังหวัดเมื่อปี ค.ศ. 1996
ปิยะ ตระกูลราษฎร์
ปิยะ ตระกูลราษฎร์ (12 พฤษภาคม พ.ศ. 2497 — 2 พฤศจิกายน พ.ศ. 2565 ) เป็นนักแสดง นักแต่งเพลง และนักพากย์มวยชาวไทย มีชื่อเสียงจากบทนำในภาพยนตร์เรื่อง ครูบ้านนอก (2521) และงานแต่งเพลงลูกทุ่ง โดยเฉพาะเพลง "ไก่จ๋า"
ประวัติ
ปิยะ ตระกูลราษฎร์ เกิดที่อำเภอสองพี่น้อง จังหวัดสุพรรณบุรี ที่บ้านมีฐานะยากจน จึงจบการศึกษาชั้น ม.ศ.5 แล้วมาทำงานอยู่ในกรุงเทพ เคยเป็นลูกศิษย์วัด เป็นช่างตัดผม รับจ้างแบกของในตลาด ขับรถสามล้อถีบ เริ่มเข้าสู่วงการจากการเป็นตัวประกอบภาพยนตร์ตั้งแต่ปี พ.ศ. 2516 โดยภาพยนตร์เรื่องแรกที่ได้แสดงในฐานะตัวประกอบคือเรื่อง นี่หรือชีวิต ภาพยนตร์ขนาด 70 มม. เรื่องแรกของเมืองไทยจากการกำกับของ ชุติมา สุวรรณรัต ซึ่งนำแสดงโดย สมบัติ เมทะนี และ ทัศน์วรรณ เสนีย์วงศ์ ณ อยุธยา โดยปิยะรับบท บุรุษพยาบาลเข็นศพ
ปิยะ รับบทนำครั้งแรกในปี พ.ศ. 2521 จากภาพยนตร์สะท้อนปัญหาสังคมเรื่อง ครูบ้านนอก กำกับโดยสุรสีห์ ผาธรรม จากบทประพันธ์ของ คำหมาน คนไค  แสดงคู่กับ วาสนา สิทธิเวช ซึ่งสร้างชื่อเสียงให้เป็นอย่างมาก จนได้แสดงภาพยนตร์ในแนวนี้อีกหลายเรื่อง
ปิยะ เป็นเพื่อนสนิทสนมกับ สายัณห์ สัญญา เคยแต่งเพลงให้สายัณห์ร้องหลายเพลง ที่มีชื่อเสียงคือเพลง "ไก่จ๋า" ซึ่งพรรณนาถึงความรักที่มีต่อนักแสดงสาว ปริศนา วงศ์ศิริ เป็นที่เลื่องลือในขณะนั้น ปิยะมีผลงานแต่งเพลงประมาณ 500 เพลง ให้กับนักร้อง เช่น วันชนะ เกิดดี เอกชัย ศรีวิชัย
นอกจากเป็นนักแสดงแล้ว ปิยะยังเป็นนักพากย์มวยรายการศึกอัศวินดำ (อัศวินดำก่อเกียรติ)
ละครโทรทัศน์
หมายเหตุ  : สายลับสะบัดช่อ  เป็นผลงานละครเรื่องสุดท้าย ที่ถ่ายทำเสร็จสิ้นเมื่อปี พ.ศ.2557 ก่อนที่ปิยะจะเสียชีวิตในปี พ.ศ.2565 และอยู่ในระหว่างการรอออกอากาศ (Waiting to On Air) บนหน้าจอโทรทัศน์ ทาง ช่อง 3
กีฬายิงปืนในโอลิมปิกฤดูร้อน 2020 – ปืนยาว 3 ท่า 50 เมตร บุคคลหญิง
การแข่งขันกีฬายิงปืนในโอลิมปิกฤดูร้อน 2020 – ปืนยาว 3 ท่า 50 เมตร บุคคลหญิง เป็น 1 ใน 15 รายการแข่งขันยิงปืนที่โตเกียว ประเทศญี่ปุ่น จะจัดขึ้นระหว่างวันที่ 31 กรกฎาคม พ.ศ. 2564 ที่สนามยิงปืนอาซากะ การแข่งขันรายการปืนยาว 3 ท่า 50 เมตร บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 53 คน จาก 45 ประเทศโดยประมาณ
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9)
โรงเรียนมัธยมวัดสิงห์
ประวัติ
โรงเรียนมัธยมวัดสิงห์ก่อตั้งในปีพ.ศ. 2496 ตั้งอยู่บนเลขที่ 35 ก. หมู่ 3 ถนนเอกชัย ตำบลบางขุนเทียน อำเภอบางขุนเทียน จังหวัดธนบุรี
โรงเรียนมัธยมวัดสิงห์ ( ม.ว.ส) แต่เดิมชื่อ โรงเรียนวัดสิงห์ (ว.ส) เปลี่ยนชื่อเป็น โรงเรียนสิงหราชพิทยาคม (ส.พ.) เมื่อปี พ.ศ. 2514 และเปลี่ยนชื่อเป็นโรงเรียนมัธยมวัดสิงห์ (ม.ว.ส)เมื่อ ปี พ.ศ. 2538
ในปัจจุบันเป็นโรงเรียนประเภทสหศึกษาขนาดใหญ่พิเศษสังกัดกรมสามัญศึกษา กระทรวงศึกษาธิการ ตั้งอยู่ที่ เลขที่ 35 ก. หมู่ 3 ถนนเอกชัย แขวงบางขุนเทียน เขตจอมทอง กรุงเทพมหานคร มีพื้นที่ 37 ไร่ 100 ตารางวา โดยเช่าที่ดินของวัดสิงห์ (จอมทอง)ส่วนหนึ่ง และเป็นที่ดินของกรมธนารักษ์อีกส่วนหนึ่ง โดยบริเวณรอบข้างโรงเรียนประกอบไปด้วยสถานที่ราชการสำคัญต่างๆ เช่น ศาลแขวงธนบุรี ศาลอาญาธนบุรี ศาลแพ่งธนบุรี ศาลอุทธรณ์ภาค9 สำนักงานคดีแพ่งธนบุรี สำนักงานอัยการพิเศษฝ่ายช่วยเหลือทางกฎหมาย สำนักงานอัยการสูงสุดธนบุรี ที่ทำการไปรษณีย์บางขุนเทียน สถานีตำรวจบางขุนเทียน สำนักงานสรรพากรพื้นที่กรุงเทพมหานคร 27 เป็นต้น
โรงเรียนมัธยมวัดสิงห์ก่อเกิดขึ้นจากการผลักดันของบุคคลอำเภอบางขุนเทียนที่ต้องการให้มีสถานศึกษาในเขตพื้นที่ทางตะวันตก และพื้นที่ทางตอนใต้ของอำเภอบางขุนเทียน เพื่อทดแทนโรงเรียนประสิทธิ์วิทยาคม(โรงเรียนวัดราชโอรส) ที่ครอบคลุมพื้นที่ทางตะวันออกของอำเภอบางขุนเทียน และพื้นที่ทางตอนบนของอำเถอบางขุนเทียน และพื้นที่รอบข้างในจังหวัดธนบุรีซึ่งตั้งอยู่ก่อนแล้ว โรงเรียนมัธยมวัดสิงห์ก่อตั้งโดยบุคคลากรสำคัญ ในอำเภอบางขุนเทียนที่เล็งเห็นความสำคัญของการศึกษาของบุตรหลานในอำเภอ ได้แก่ พระครูอุดมสิกขกิจ เจ้าอาวาสวัดสิงห์ในสมัยนั้น นายไข่ บุนปาน ศึกษาธิการอำเภอบางขุนเทียน นายหงิม เก็บไว้ เป็นต้น
โรงเรียนเปิดทำการสอนครั้งแรก เมื่อวันจันทร์ที่ 18 พฤษภาคม พ.ศ. 2496 เริ่มต้นเปิดสอนในชั้นมัธยมศึกษาปีที่ 1 จำนวน 1 ห้องเรียนมีนักเรียน 47 คน ครู 4 คน โดยมี ครูหงิม เก็บไว้ เป็น ครูใหญ่คนแรก ในระยะแรกโรงเรียน มีอาคารเรียนเป็นเรือนไม้ชั้นเดียวหลังคามุงจาก จำนวน 1 หลัง การทำกิจกรรมต่างๆ จึงต้องอาศัยศาลาโรงทึมที่วัดสิงห์อยู่เสมอซึ่งท่านพระครูฉ่อง (พระครูอุดมสิกขกิจ) เจ้าอาวาสวัดสิงห์ในสมัยนั้นท่านได้ให้ความกรุณา อุปถัมภ์โรงเรียนตลอดมา โรงเรียนได้พัฒนาก้าวหน้ามาโดยลำดับ มีการก่อสร้าง อาคาร เรียนเพิ่มเติมหลายหลัง
ในช่วงแรกเริ่ม อาจกล่าวได้ว่าโรงเรียนมัธยมวัดสิงห์ตั้งอยู่ในสวนแถบชานเมือง ของจังหวัดธนบุรี รอบบริเวณเป็นสวนผลไม้ที่ขึ้นชื่อ ได้แก่ ส้มบางมด ฝรั่งและผลไม้อื่นๆสภาพโรงเรียนยังเป็นเรือนไม้ พื้นที่ยังมีลักษณะเป็นสวน ทำนา การเดินทางมาโรงเรียนสมัย ก่อนต้องอาศัยรถไฟ รถราง ซึ่งวิ่งตั้งแต่สถานีวงเวียนใหญ่ จนถึงสถานีมหาชัยหรือไม่ฉะนั้นก็เดินทางมาทางเรือโดยมีคลองวัดสิงห์ คลองบางบอน คลองสนามชัยหรือไม่ก็เดินมา จนกระทั่งปี พ.ศ. 2506 มีการสร้างถนนรถยนต์ขึ้น เรียกว่า ถนนเอกชัย ซึ่งตัดถนน ตั้งแต่ถนนจอมทองในจังหวัดธนบุรี(กรุงเทพในปัจจุบัน) ถึงถนนพระรามที่ 2 ช่วงอำเภอเมือง จังหวัดสมุทรสาคร บรรดาลูกสิงห์จึงเปลี่ยนความนิยมมาใช้บริการรถยนต์โดยสารกันเป็น ส่วนใหญ่ จึงทำให้มีนักเรียนทั่วพื้นที่ธนบุรี และในพื้นที่มหาชัยในจังหวัดสมุทรสาคร เข้ามาเรียนเป็นจำนวนมาก
ส่วนสภาพพื้นที่ของโรงเรียน ก็ได้รับการปรับปรุงเรื่อยมาจากท้องร่องสวนที่มีน้ำเจิ่งนอง ก็กลายเป็นสนามฟุตบอล กว้างใหญ่ จากทางดินที่เป็นดินโคลน ก็กลายมาเป็นถนนคอนกรีต และได้รับการปรับแต่งบรรยากาศสภาพแวดล้อมมีต้นไม้ ที่ร่มรื่น สวยงาม
ภายในบริเวณโรงเรียน
โรงเรียนมีสนามกีฬามากมาย เช่น สนามฟุตบอล สนามฟุตซอล สนามวอลเล่ย์บอล สนามเทนนิส สนามเปตอง เป็นต้น มีสระบัวขนาดใหญ่ 2 สระ ที่บริเวณอาคารเรียนวิทยาศาสตร์ และบริเวณระหว่างสวนธรรมมะ และอาคาร 2 สวนวิทย์ฯ สวนธรรมมะ ลานประดู่ คือบริเวณที่นักเรียน มักจะมาไปพักผ่อน แปลงเกษตร อยู่บริเวณข้างอาคาร 4
เหตุการณ์บุกรุกโรงเรียนวัดสิงห์ ปี พ.ศ. 2562
เมื่อวันอาทิตย์ที่ 24 กุมภาพันธ์ พ.ศ. 2562 เกิดเหตุการณ์วัยรุ่นจำนวนมาก ได้บุกรุกเข้าไปในโรงเรียนมัธยมวัดสิงห์ระหว่างดำเนินการสอบ GAT-PAT ทำให้ทรัพย์สินเสียหายจำนวนมาก มีการทำร้ายร่างกายครู นักเรียน และ บุคลากรจำนวนหนึ่ง รวมทั้งยังมีการกระทำอนาจารกับนักเรียนหญิงด้วย สาเหตุที่ก่อเหตุคือไม่พอใจ ที่ทางโรงเรียนขอความร่วมมือไม่ให้เปิดเพลงเสียงดังในงานบวช กลุ่มวัยรุ่นดังกล่าวจึงก่อเหตุอุกอาจ เพื่อเป็นการระบายอารมณ์ที่ไม่พอใจที่ถูกห้ามไม่ให้เปิดเพลง กอปรกับการดื่มสุราด้วย
ในวันจันทร์ที่ 25 กุมภาพันธ์ พ.ศ. 2562 ศาลอาญาธนบุรีอนุมัติหมายจับ ซึ่งรายชื่อบุคคลตามหมายจับ มีดังนี้:
1.นายวัลลภ นุชแฟง อายุ 32 ปี ผู้ต้องหาตามหมายจับศาลอาญาธนบุรีที่ จ.108/2562 ลงวันที่ 24 กุมภาพันธ์ 2562
2.นายจีรศักดิ์ นีละเสวี อายุ 41 ปี ผู้ต้องหาตามหมายจับศาลอาญาธนบุรีที่ จ.109/2562 ลงวันที่ 24 กุมภาพันธ์ 2562
3.นายสมชาย แก้วสิมมา อายุ 26 ปี ผู้ต้องหาตามหมายจับศาลอาญาธนบุรีที่ จ.110/2562 ลงวันที่ 24 กุมภาพันธ์ 2562
4.นายชัชศิริ แซ่โง้ว อายุ 39 ปี ผู้ต้องหาตามหมายจับศาลอาญาธนบุรีที่ จ.111/2562 ลงวันที่ 24 กุมภาพันธ์ 2562
5.นายธวัช สดำพงษ์ อายุ 33 ปี ผู้ต้องหาตามหมายจับศาลอาญาธนบุรีที่ จ.112/2562 ลงวันที่ 24 กุมภาพันธ์ 2562
6.นายณัฐพงศ์ นุชแฟง อายุ 18 ปีเศษ ผู้ต้องหาตามหมายจับศาลอาญาธนบุรีที่ จ.113/2562 ลงวันที่ 24 กุมภาพันธ์ 2562
7.นายมนตรี พูลทรัพย์ อายุ 32 ปี ผู้ต้องหาตามหมายจับศาลอาญาธนบุรีที่ จ 114/2562 ลงวันที่ 24 กุมภาพันธ์ 2562
8.นายวรภัทร พินิจปรีชา อายุ 28 ปี ผู้ต้องหาตามหมายจับศาลอาญาธนบุรีที่ จ.115/2562 ลงวันที่ 24 กุมภาพันธ์ 2562
9.นายอนุกูล สังข์ศรี อายุ 33 ปี ผู้ต้องหาตามหมายจับศาลอาญาธนบุรีที่ จ 116/2562 ลงวันที่ 24 กุมภาพันธ์ 2562
10.นายจิรายุทธ อาจอาสา อายุ 25 ปี ผู้ต้องหาตามหมายจับศาลอาญาธนบุรีที่ จ.117/2562 ลงวันที่ 24 กุมภาพันธ์ 2562
11.นายธิติ ไวยสุกรี อายุ 26 ปี ผู้ต้องหาตามหมายจับศาลอาญาธนบุรีที่ จ 118/2562 ลงวันที่ 24 กุมภาพันธ์ 2562
13.นายชาติสยาม จันทรวิภาค อายุ 24 ปี ผู้ต้องหาตามหมายจับศาลอาญาธนบุรีที่ จ.120/2562 ลงวันที่ 24 กุมภาพันธ์ 2562
14.นายวิโรจน์ คำชาย อายุ 28 ปี ผู้ต้องหาตามหมายจับศาลอาญาธนบุรีที่ จ 121/2562 ลงวันที่ 24 กุมภาพันธ์ 2562
15.นายดลราม เก่งวิชา อายุ 27 ปี ผู้ต้องหาตามหมายจับศาลอาญาธนบุรีที่ จ.122/2562 ลงวันที่ 24 กุมภาพันธ์ 2562
16.นายขวัญชัย สุขเสมอ อายุ 29 ปี ผู้ต้องหาตามหมายจับศาลอาญาธนบุรีที่ 123/2562 ลงวันที่ 24 กุมภาพันธ์ 2562
17.นายศรายุทธ นุชแฟง อายุ 24 ปี ผู้ต้องหาตามหมายจับศาลอาญาธนบุรีที่ จ.124/2562 ลงวันที่ 24 กุมภาพันธ์ 2562
18.นายเอกลักษณ์ พูลทรัพย์ อายุ 26 ปี ผู้ต้องหาตามหมายจับศาลอาญาธนบุรีที่ จ.125/2562 ลงวันที่ 24 กุมภาพันธ์ 2562
19.นายไน้ท จ้อยเจริญ อายุ 20 ปี ผู้ต้องหาตามหมายจับศาลอาญาธนบุรีที่ จ.126/2562 ลงวันที่ 24 กุมภาพันธ์ 2562
20.นายชนะชัย ใจหล้า อายุ 25 ปี ผู้ต้องหาตามหมายจับศาลอาญาธนบุรีที่ จ.127/2562 ลงวันที่ 24 กุมภาพันธ์ 2562
โดยทั้งหมดถูกออกหมายจับในความผิดฐาน ”ร่วมกันบุกรุกโดยใช้กำลังประทุษร้าย โดยร่วมกันกระทำความผิดตั้งแต่ 2 คนขึ้นไป”
1.ร่วมกันบุกรุกโดยใช้กำลังประทุษร้าย โดยร่วมกันกระทำผิดตั้งแต่สองคนขึ้นไป มีโทษจำคุกไม่เกิน 5 ปี
2.ร่วมกันทำให้เสียทรัพย์ มีโทษจำคุกไม่เกิน 3 ปี
3.ร่วมกันทำร้ายร่างกายเป็นเหตุให้ผู้อื่นได้รับอันตรายแก่กายและจิตใจ มีโทษจำคุกไม่เกิน 2 ปี
4.ข่มขืนใจผู้อื่นให้กระทำการ ไม่กระทำการ หรือจำยอมต่อสิ่งใด โดยทำให้กลัวว่าจะเกิดอันตราย ต่อชีวิต ร่างกาย เสรีภาพฯ มีโทษจำคุกไม่เกิน 3 ปี หรือปรับไม่เกิน 6,000 บาท หรือทั้งจำทั้งปรับ
5.มั่วสุมกันตั้งแต่ 10 คนขึ้นไป ใช้กำลังประทุษร้าย ขู่เข็ญว่าจะใช้กำลังประทุษร้ายให้เกิดการวุ่นวายในบ้านเมือง มีโทษจำคุกไม่เกิน 6 เดือน ปรับไม่เกิน 1,000 บาท หรือทั้งจำทั้งปรับ
6.บริโภคเครื่องดื่มแอลกอฮอลในวัด มีโทษจำคุกไม่เกิน 6 เดือนปรับไม่เกิน 10,000 บาท หรือทั้งจำทั้งปรับ
ในส่วนของผู้ต้องหาที่ถูกผู้เสียหายชี้ตัวในคดีลวนลามจะถูกแจ้งข้อหากระทำอนาจารแก่บุคคลอายุกว่า 15 ปี โดยขู่เข็ญด้วยประการใด หรือใช้กำลังประทุษร้ายโดยบุคคลนั้นอยู่ในภาวะที่ไม่สามารถขัดขืนได้ มีโทษจำคุกไม่เกิน 10 ปี ตำรวจจะทำการสอบสวนเพิ่มเติมเพื่อสืบหาผู้ต้องหาที่ได้กระทำผิดต่อไป
และในเหตุการณ์ครั้งนั้นถือเป็นสังเวียนในการเลือกตั้งสมาชิกสภาผู้แทนราษฎร ในเขตกรุงเทพฝั่งธนบุรีและจังหวัดสมุทรสาคร เนื่องจากผู้ปกครองของนักเรียนสาวที่ถูกลวนลามนั้นเป็นสมาชิกกลุ่มใจถึงผึ่งได้ของวัน อยู่บำรุง โดยสองสกุลอดีตศิษย์เก่าโรงเรียนเป็นผู้ลงสมัครสมาชิกสภาผู้แทนราษฎรในพื้นดังกล่าว และต่างต้องการกลับมาชิงอำนาจในพื้นที่ ไม่ว่าจะเป็น สกุลม่วงศิริ(พรรคประชาธิปัตย์ และพรรคภูมิใจไทย) สกุลอยู่บำรุง(พรรคเพื่อไทย) ซึ่งต่างเป็นอริทางการเมืองกันอยู่แล้ว และยังมีผู้ลงสมัครพรรคภูมิใจไทยเขตบางคอแหลมอยู่ในเหตุการณ์นั้นด้วย เหตุการดังกล่าวทำให้การลงชิงสมัครสมาชิกสภาผู้แทนราษฎรทั่วพื้นที่กรุงเทพฝั่งธนบุรี และจังหวัดสมุทรสาครนั้นดุเดือดยิ่งขึ้น โดยเฉพาะในพื้นที่เขตบางบอน เขตจอมทอง เขตบางขุนเทียน เขตภาษีเจริญ เขตบางแค เขตหนองแขม เขตบางคอแหลม และจังหวัดสมุทรสาคร
เครื่องอิสริยาภรณ์เกาหลีใต้
ต่อไปนี้คือรายการเครื่องอิสริยาภรณ์และเกียรติยศจากสาธารณรัฐเกาหลี ซึ่งมอบให้ทั้งพลเมืองเกาหลีใต้และชาวต่างประเทศ
เครื่องอิสริยาภรณ์และเหรียญ
เครื่องอิสริยาภรณ์กิตติคุณ และเหรียญแห่งเกียรติยศ  มอบโดยประธานาธิบดีเกาหลีใต้ สำหรับผู้กระทำคุณประโยชน์และเสริมสร้างพัฒนาประเทศเกาหลีใต้ โดยเครื่องอิสริยาภรณ์กิตติคุณของเกาหลีใต้จะแบ่งไปตามศาสตร์ต่างๆ ซึ่งเครื่องอิสริยาภรณ์แรกของเกาหลีใต้คือ เครื่องอิสริยาภรณ์มกูฮวา สร้างขึ้นในปี พ.ศ. 2492
เครื่องอิสริยาภรณ์
ชั้นที่ 1 (เหรียญแห่งสาธารณรัฐเกาหลี)
ชั้นที่ 2 (เหรียญแห่งประธานาธิบดี)
ชั้นที่ 3 (เหรียญแห่งอิสรภาพ)
ชั้นที่ 4 (เหรียญแห่งความรักชาติ)
ชั้นที่ 5 (เหรียญแห่งชาติ) ชั้นที่ 1 (เหรียญมูกุงฮวา)
ชั้นที่ 2 (เหรียญโมราน)
ชั้นที่ 3 (เหรียญทงแบค)
ชั้นที่ 4 (เหรียญมองนยอน)
ชั้นที่ 5 (เหรียญซองนยู) ชั้นที่ 1 (เหรียญแทกึก)
ชั้นที่ 2 (เหรียญอึลจี)
ชั้นที่ 3 (เหรียญชุงมู)
ชั้นที่ 4 (เหรียญฮวารัง)
ชั้นที่ 5 (เหรียญอินชอน) ชั้นที่ 1 (เหรียญชองโจ)
ชั้นที่ 2 (เหรียญฮวางโจ)
ชั้นที่ 3 (เหรียญฮงโจ)
ชั้นที่ 4 (เหรียญโนกโจ)
ชั้นที่ 5 (เหรียญอ็อกโจ) ชั้นที่ 1 (เหรียญตองกิล)
ชั้นที่ 2 (เหรียญกุกซอน)
ชั้นที่ 3 (เหรียญชอนซู)
ชั้นที่ 4 (เหรียญซามิล)
ชั้นที่ 5 (เหรียญควังบก) ชั้นที่ 1 (เหรียญควางฮวาแดจัง)
ชั้นที่ 1 (เหรียญกวางฮวา)
ชั้นที่ 3 (เหรียญซองยอล)
ชั้นที่ 4 (เหรียญชางกุย)
ชั้นที่ 5 (เหรียญซุกจอง) ชั้นที่ 1 (เหรียญกึมแท็ป)
ชั้นที่ 2 (เหรียญอึนแท็ป)
ชั้นที่ 3 (เหรียญดงแท็ป)
ชั้นที่ 4 (เหรียญชอลแท็ป)
ชั้นที่ 5 (เหรียญซอกแท็ป) ชั้นที่ 1 (เหรียญจาลิบ)
ชั้นที่ 2 (เหรียญจาโจ)
ชั้นที่ 3 (เหรียญฮยอบดง)
ชั้นที่ 5 (เหรียญโนรยอก) ชั้นที่ 1 (เหรียญกึมกวัน)
ชั้นที่ 2 (เหรียญอึนกวัน)
ชั้นที่ 3 (เหรียญโบกวัน)
ชั้นที่ 4 (เหรียญอ็อกกวัน)
ชั้นที่ 5 (เหรียญฮวากวัน) ชั้นที่ 1 (เหรียญชอนนยอง)
ชั้นที่ 2 (เหรียญแมงโฮ)
ชั้นที่ 3 (เหรียญกอซัง)
ชั้นที่ 4 (เหรียญแบคม่า)
ชั้นที่ 5 (เหรียญกิริน) ชั้นที่ 1 (เหรียญชางโจ)
ชั้นที่ 2 (เหรียญฮยอกซิน)
ชั้นที่ 3 (เหรียญอุงบิ)
ชั้นที่ 4 (เหรียญดอยัค)
ชั้นที่ 5 (เหรียญจินโบ)
คำยกย่อง
คำยกย่อง (ภาษาเกาหลี: 표창) มอบให้กับประชาชนโดยประธานาธิบดีเกาหลีใต้, นายกรัฐมนตรีเกาหลีใต้, หรือส่วนรัฐการกระทรวงต่าง ๆ เพื่อยกย่องในการปฏิบัติรัฐการหรือความเป็นเลิศในด้านใดด้านหนึ่ง
คำยกย่องประธานาธิบดี
แพรแถบย่อ
ธงชาย (ประดับบนธงประจำหน่วยทหาร)
อุทยานแห่งชาติหาดวนกร
อุทยานแห่งชาติหาดวนกร ตั้งอยูในพื้นที่อำเภอเมืองประจวบคีรีขันธ์ และอำเภอทับสะแก จังหวัดประจวบคีรีขันธ์ แต่เดิมเป็นป่าสงวนแห่งชาติป่าวังด้วนและป่าห้วยยาง เป็นที่ตั้งของสวนป่าห้วยทราย ท้องที่อำเภอเมืองประจวบคีรีขันธ์ สวนป่าห้วยยาง สวนรุกขชาติห้วยยาง และสถานีวนกรรมห้วยยาง ท้องที่อำเภอทับสะแก จังหวัดประจวบคีรีขันธ์ ต่อมาสถานีวนกรรมห้วยยางได้ถูกยกเลิกไป เมื่อทางกรมป่าไม้มีนโยบายที่จะจัดตั้งอุทยานแห่งชาติ จึงได้โอนพื้นที่แห่งนี้มาให้กองอุทยานแห่งชาติดำเนินการตั้งแต่ปีงบประมาณ 2532 เป็นต้นมา อุทยานแห่งชาติหาดวนกร ตั้งอยู่ริมถนนเพชรเกษม ห่างจากประจวบคีรีขันธ์ไปทางอำเภอทับสะแก ประมาณ 23 กิโลเมตร
ลักษณะภูมิประเทศ
อุทยานแห่งชาติหาดวนกรประกอบด้วยพื้นที่ที่มีลักษณะภูมิประเทศแบบที่ราบแนวชายฝั่งทะเลและแนวชายฝั่งยกตัว มีระดับความสูงเฉลี่ยจากระดับน้ำทะเลปานกลางตั้งแต่ 0-5 เมตร ลักษณะพื้นที่ค่อยๆลาดลงเป็นพื้นที่ค่อนข้างราบเรียบ จนถึงราบเรียบ (Slightly undulating to nearly level) มีเกาะเล็กๆ 2 เกาะ เรียกว่าเกาะจานและเกาะท้ายทรีย์ ซึ่งทั้งสองเกาะ เชื่อมติดกัน ลักษณะทางธรณีของเกาะเป็นหินอัคนีและหินทราย มีแนวชายหาดทรายสั้นๆ ลักษณะของทรายค่อนข้างละเอียดเกิดจากเศษซากปะการัง ที่เหลือเป็นแผ่นดิน ลักษณะของพื้นที่ที่เป็นแผ่นดินจะลาดลงจากทิศตะวันตกมาทางทิศตะวันออก ทำให้ทางด้านทิศตะวันตกมีความลาดชันมากกว่าทางทิศตะวันออก
กีฬาสกีลงเขาในโอลิมปิกฤดูหนาว 2014
กีฬาสกีลงเขาในโอลิมปิกฤดูหนาว 2014 เป็นกีฬาประเภทหนึ่งที่แข่งขันในโอลิมปิกฤดูหนาว 2014 ระหว่างวันที่ 9 - 22 กุมภาพันธ์ พ.ศ. 2557 ที่สนามโรซา คลาวเตอร์ อัลไพน์ รีสอร์ต ในเมืองโซชี, ประเทศรัสเซีย ซึ่งมีประเภทการแข่งขันทั้งหมด 11 ประเภท 11 เหรียญทอง
ประเทศที่เข้าร่วมการแข่งขัน
มีนักกีฬา 327 คน จาก 74 ประเทศ เข้าร่วมแข่งขัน โดยประเทศไทยส่ง คเณศ สุภจิรกุล และ วาเนสซ่า เมย์ นักไวโอลินระดับโลกเข้าแข่งขัน
รถไฟใต้ดินเม็กซิโกซิตี
thumb|รถไฟใต้ดินเม็กซิโกซิตี[ค.ศ. 2015
รถไฟใต้ดินเม็กซิโกซิตี (Metro de la Ciudad de México) หรือเรียกอย่างเป็นทางการว่า ระบบการขนส่งสาธารณะ (Sistema de Transporte Colectivo, STC) เป็นเส้นทางรถไฟใต้ดินในเม็กซิโกซิตี เมืองหลวงของประเทศเม็กซิโก เป็นเส้นทางรถไฟฟ้าที่ใหญ่ที่สุดในอเมริกาเหนือ รองจากรถไฟใต้ดินนครนิวยอร์ก ผู้โดยสารต่อปี 1.487 คน ซึ่งหนาแน่นเป็นอันดับที่เก้าของโลก
เมื่อเริ่มแรกมีจำนวน 16 สถานี เปิดให้บริการครั้งแรกเมื่อวันที่ 4 กันยายน ค.ศ. 1969 ปัจจุบันมี 12 เส้นทาง ระยะทาง 201.09 km 195 สถานี
นิสัย 4
นิสสัย​ 4 คือ เครื่องอาศัยของบรรพชิต หรือ สิ่งที่บรรพชิตพึงปฏิบัติ เพื่อการยังชีพ ประกอบด้วย
1. เที่ยวบิณฑบาต คือ ให้ภิกษุเลี้ยงชีพด้วยการบิณฑบาต โดยอาศัยชาวบ้านเป็นอยู่ โดยปัจจัยที่ได้จากการบิณฑบาตนั้นถือว่าเป็นปัจจัยที่บริสุทธิ์
3. อยู่โคนไม้ เนื่องจาก ในสมัยพุทธกาล ผู้ที่บวชเป็นบรรพชิต เมื่อทิ้งบ้านเรือนมาออกบวชก็มักจะอาศัยอยู่ในป่า แม้แต่พระพุทธองค์ก็มิได้ยกเว้น ต่อมาภายหลังจึงมีผู้ศรัทธาสร้างกุฏิถวาย
4. ฉันยาดองด้วยน้ำมูตรเน่า คือ การฉันยารักษาโรคด้วยยาดองน้ำมูตร(ปัสสาวะ) ซึ่งในปัจจุบันได้มีการพิสูจน์ทางวิทยาศาสตร์แล้วว่า ปัสสาวะ ประกอบไปด้วย น้ำบริสุทธิ์ 95% ยูเรีย 2.5% และอื่นๆ อีก 2.5% แม้จะไม่มีโทษร้ายแรง แต่ก็ไม่ได้มีประโยชน์
Pericosmidae
Pericosmidae เป็นสกุลของอิคีเนอเดอร์เมอเทอที่อยู่ในวงศ์ Spatangoida.
สปีชีส์ในสกุล ได้แก่:
ต้นไม้ของพ่อ
เพลงต้นไม้ของพ่อ จัดทำขึ้นเพื่อร่วมเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีกาญจนาภิเษก พ.ศ. 2539
ความหมายของบทเพลง
หากว่าประเทศไทยเปรียบเหมือนต้นไม้ พ่อของเราก็ทรงห่วงใยบำรุงรักษาด้วยน้ำจากพระทัย จนต้นไม้เติบโตยิ่งใหญ่ ตลอดระยะเวลา 50 ปี ต้นไม้ของพ่อต้นนี้เราจะช่วยกันรักษาให้ยิ่งใหญ่และยังคงเติบโตต่อไป นับพัน นับหมื่นปี
การเผยแพร่บทเพลง
ผู้ประพันธ์เพลง ตลอดจนผู้เรียบเรียงคำร้องทำนอง และผู้ขับร้อง ยินดีให้นำเพลงดังกล่าวไปแจกจ่าย ดาวน์โหลด ทำซ้ำ ขับร้องใหม่ ด้วยเจตนาที่ดีโดยไม่ต้องขออนุญาตทั้งสิ้น รวมถึงรายการโทรทัศน์และสื่อทุกสื่อไม่ต้องขออนุญาตเป็นลายลักษณ์อักษร
Pentametrocrinidae
Pentametrocrinidae เป็นสกุลของอิคีเนอเดอร์เมอเทอที่อยู่ในวงศ์ Comatulida.
สปีชีส์ในสกุล ได้แก่:
ภัทรานิษฐ์ ลิ้มปติยากร
ภัทรานิษฐ์ ลิ้มปติยากร (เกิด 23 พฤษภาคม พ.ศ. 2543) ชื่อเล่น เลิฟ เป็นนักแสดงชาวไทย
ภัทรานิษฐ์เข้าเป็นนักแสดงกับจีเอ็มเอ็มทีวีผ่านการประกวด โกออนเกิร์ล สตาร์เสิร์ช เมื่อ พ.ศ. 2561 ผลงานแสดงแรกของภัทรานิษฐ์ คือ ละครชุด เรื่อง เขามาเชงเม้งข้าง ๆ หลุมผมครับ (พ.ศ. 2562) ผลงานแสดงที่ทำให้ภัทรานิษฐ์เริ่มมีชื่อเสียง คือ ละครชุด เพราะเราคู่กัน (พ.ศ. 2563) นอกจากนี้ ภัทรานิษฐ์ยังได้รับการชื่นชมจากบทบาทแนวเกิลส์เลิฟในละครชุดเรื่อง แค่เพื่อนครับเพื่อน (พ.ศ. 2564)
ประวัติ
ภัทรานิษฐ์เกิดเมื่อวันที่ 23 พฤษภาคม พ.ศ. 2543 เป็นบุตรคนแรกของบิดากับมารดา บิดาตั้งชื่อ "เลิฟ" ให้ ภัทรานิษฐ์มีน้องสองคนชื่อ "เลโอ" และ "รันย่า"
พระนางเธอ ลักษมีลาวัณ
พระนางเธอ ลักษมีลาวัณ (3 กรกฎาคม พ.ศ. 2442 – 29 สิงหาคม พ.ศ. 2504) พระนามเดิม หม่อมเจ้าวรรณพิมล เป็นพระธิดาในพระเจ้าบรมวงศ์เธอ กรมพระนราธิปประพันธ์พงศ์ กับหม่อมหลวงตาด วรวรรณ (ราชสกุลเดิม มนตรีกุล) ทรงเป็นที่รู้จักในฐานะพระนางเธอในพระบาทสมเด็จพระมงกุฎเกล้าเจ้าอยู่หัว และพระขนิษฐาต่างพระมารดาของพระเจ้าวรวงศ์เธอ พระองค์เจ้าวัลลภาเทวี
ภัทรานิษฐ์ ลิ้มปติยากร
ประวัติ
ภัทรานิษฐ์ศึกษาระดับมัธยมศึกษาที่โรงเรียนมาแตร์เดอีวิทยาลัย สายศิลป์ฝรั่งเศส เพราะต้องการเติบโตขึ้นเป็นทูต เมื่อสำเร็จมัธยมศึกษาแล้ว ได้เข้าศึกษาระดับปริญญาตรีที่วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิทัล วิชาเอกการแสดงและกำกับการแสดงภาพยนตร์ และสำเร็จปริญญาตรีใน พ.ศ. 2565
พระนางเธอ ลักษมีลาวัณ
พระองค์เป็นผู้ริเริ่มรื้อฟื้น คณะละครปรีดาลัย ของพระบิดาขึ้นมาอีกครั้ง ทรงปลีกพระองค์ประทับอยู่เพียงลำพัง ทรงใช้เวลาที่มีอยู่ในการประพันธ์นวนิยาย ร้อยกรอง และบทละครจำนวนมาก โดยใช้นามปากกาว่า ปัทมะ, วรรณพิมล และพระนางเธอ ลักษมีลาวัณ
ภัทรานิษฐ์ ลิ้มปติยากร
การงาน
ก่อนเริ่มงานแสดงละคร ภัทรานิษฐ์เคยถ่ายแบบนิตยสาร และเคยแสดงโฆษณา โดยเริ่มเข้ารับการคัดเลือกนักแสดงขณะเรียนมัธยมศึกษาปีที่ 5 ต่อมาใน พ.ศ. 2561 ภัทรานิษฐ์เข้าร่วมการประกวด โกออนเกิร์ล สตาร์เสิร์ช ซึ่งจีเอ็มเอ็มทีวีจัดร่วมกับคลีน แอนด์ เคลียร์ เพื่อแสวงหานักแสดงหน้าใหม่ ภัทรานิษฐ์ผ่านการประกวด จึงได้เป็นนักแสดงของจีเอ็มเอ็มทีวี งานแสดงแรก คือ ละครชุด เรื่อง เขามาเชงเม้งข้าง ๆ หลุมผมครับ (พ.ศ. 2562) งานแสดงถัดมา คือ ละครชุด เรื่อง นักเรียนลับ บัญชีดำ (พ.ศ. 2562) หลังจากนั้นก็ได้งานแสดงอย่างต่อเนื่อง
ภัทรานิษฐ์เริ่มมีชื่อเสียงจากบทบาท "แพร" ในละครชุด เรื่อง เพราะเราคู่กัน (พ.ศ. 2563) ซึ่งทำให้ภัทรานิษฐ์ได้กลับมารับบทบาทนี้อีกในละครชุด เรื่อง เพราะเรา(ยัง)คู่กัน (พ.ศ. 2563) และภาพยนตร์ เรื่อง เพราะเราคู่กัน เดอะมูฟวี่ (พ.ศ. 2564)
พระนางเธอ ลักษมีลาวัณ
พระประวัติตอนต้น
พระนางเธอ ลักษมีลาวัณประสูติเมื่อวันที่ 3 กรกฎาคม พ.ศ. 2442 ณ วังวรวรรณ ตำบลแพร่งนรา จังหวัดพระนคร พระนามเดิมว่า หม่อมเจ้าวรรณพิมล วรวรรณ เป็นพระธิดาในพระเจ้าบรมวงศ์เธอ กรมพระนราธิปประพันธ์พงศ์ กับหม่อมหลวงตาด วรวรรณ (ราชสกุลเดิม มนตรีกุล) ซึ่งมีศักดิ์เป็นเหลนของเจ้าจอมมารดาเขียน ในรัชกาลที่ 4 มารดาของกรมพระนราธิปประพันธ์พงศ์ มีพระนามเรียกกันในหมู่พระญาติว่า ท่านหญิงติ๋ว ทั้งนี้พระองค์ได้รับการเลี้ยงดูและอบรมจากเจ้าจอมมารดาเขียน ผู้เป็นย่ามาตั้งแต่ทรงพระเยาว์ ต่อมาได้เสด็จไปประทับอยู่กับสมเด็จพระปิตุจฉาเจ้า สุขุมาลมารศรี พระอัครราชเทวี
พระองค์ได้รับการศึกษาและมีวิถีชีวิตเยี่ยงสตรีสมัยใหม่ ทรงมีความคิดอ่านอิสระเสรี ซึ่งพระบิดาเป็นผู้ที่มีความสามารถ มีความรู้และความคิดที่กว้างไกลทันสมัย แม้กระทั่งการอบรมเลี้ยงดูพระโอรส-ธิดา ก็ทรงให้ได้รับการศึกษาสมัยใหม่ ไม่เข้มงวดดังการประพฤติปฏิบัติอย่างกุลสตรีโบราณ ทำให้เหล่าพระธิดาในกรมพระนราธิปประพันธ์พงศ์มีความคิดเห็นกว้างขวาง และกล้าที่จะแสดงออกในวัตรปฏิบัติผิดแผกแตกต่างไปสตรีส่วนใหญ่ในสมัยนั้นที่อยู่ในกรอบของม่านประเพณีโบราณ
ภัทรานิษฐ์ ลิ้มปติยากร
การงาน
ใน พ.ศ. 2563 ภัทรานิษฐ์ยังออกแบรนด์เครื่องสำอางของตนเองชื่อ "ทเวนตีเวนดี" (Twenty Wendy)
พระนางเธอ ลักษมีลาวัณ
พระประวัติตอนต้น
หม่อมเจ้าวรรณพิมลทรงเปิดพระองค์อยู่ในสังคมชั้นสูงที่มีกิจกรรมต่าง ๆ เพื่อสังคมและความบันเทิง ทำให้หลายคนต่างมองเห็นภาพความสนุกสดใสของบรรดาพระธิดาในกรมพระนราธิปประพันธ์พงศ์ได้ไม่ยากนัก ซึ่งในเรื่องนี้ พระเจ้าวรวงศ์เธอ พระองค์เจ้าจุลจักรพงศ์ ทรงเล่าไว้ใน เกิดวังปารุสก์ ตอนหนึ่งว่า "... ไม่มีผู้หญิงคนไทยครอบครัวใดที่จะช่างคุยสนุกสนานเท่าองค์หญิงตระกูลวรวรรณ เท่าที่ข้าพเจ้าเคยรู้จักพบมา..."
การหมั้นหมาย
หม่อมเจ้าหญิงวรรณพิมล ทรงเฝ้าทูลละอองธุลีพระบาทพระบาทสมเด็จพระมงกุฎเกล้าเจ้าอยู่หัวเป็นครั้งแรกที่ห้องทรงไพ่บริดจ์ในงานประกวดภาพเขียน ณ โรงละครวังพญาไท ซึ่งนับเป็นงานชุมนุมของพระบรมวงศานุวงศ์ทั้งผู้ใหญ่และหนุ่มสาว ในงานนี้บรรดาท่านหญิงทั้งหลายของราชสกุลวรวรรณจึงเสด็จมาในงานนี้ด้วยหลายองค์ซึ่งรวมไปถึงพระภคินีคือ หม่อมเจ้าวรรณวิมล ซึ่งต่อมาได้ต้องพระราชหฤทัยของพระบาทสมเด็จพระมงกุฎเกล้าเจ้าอยู่หัวเป็นอันมาก
ในวันที่ 21 ตุลาคม พ.ศ. 2463 หลังจากที่ทรงพบปะกับเหล่าท่านหญิงจากตระกูลวรวรรณไม่กี่วัน พระบาทสมเด็จพระมงกุฎเกล้าเจ้าอยู่หัวโปรดเกล้าฯ พระราชทานนามใหม่ให้พระธิดาทั้งหลายของพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์ ดังนี้
โดยพระนามพระราชทาน "ลักษมีลาวัณ" มีความหมายว่า งามดุจพระลักษมี ในกาลต่อมาพระบาทสมเด็จพระมงกุฏเกล้าเจ้าอยู่หัว ได้ทรงสถาปนา หม่อมเจ้าวัลลภาเทวี ขึ้นเป็น พระวรกัญญาปทาน พระองค์เจ้าวัลลภาเทวี ในฐานะพระคู่หมั้นในเดือนพฤศจิกายนปีเดียวกัน แต่กระนั้นพระบาทสมเด็จพระมงกุฏเกล้าก็ทรงคบหากับหม่อมเจ้าลักษมีลาวัณ พระขนิษฐาของพระวรกัญญาปทานอย่างเปิดเผย ทั้ง ๆ ที่อยู่ระหว่างที่ทรงหมั้นอยู่ และพบว่าทรงติดต่อกันทางจดหมายเพื่อระบายความทุกข์ส่วนพระองค์ และหลังจากที่พระบาทสมเด็จพระมงกุฏเกล้าเจ้าอยู่หัวทรงถอนหมั้นกับพระวรกัญญาปทาน ได้ทรงมีพระราชนิพนธ์ถึงหม่อมเจ้าลักษมีลาวัณอยู่เสมอ เช่น
และ
และหลังจากการถอดถอนหมั้นเพียงไม่กี่เดือน ก็ทรงสถาปนาหม่อมเจ้าลักษมีลาวัณ ขึ้นเป็น พระวรวงศ์เธอ พระองค์เจ้าลักษมีลาวัณ เมื่อวันที่ 4 เมษายน พ.ศ. 2464 ขณะพระชันษา 22 ปี และในวันที่ 8 กันยายน พ.ศ. 2464 ทรงพระกรุณาโปรดเกล้าฯ ให้สถาปนาเป็น พระเจ้าวรวงศ์เธอ พระองค์เจ้าลักษมีลาวัณ พร้อมกับทรงหมั้น และมีพระราชวินิจฉัยว่า จะได้ทรงทำการราชาภิเษกสมรส กระนั้น พระเจ้าบรมวงศ์เธอ กรมพระนราธิปประพันธ์พงศ์ ได้ประทานกลอนเตือนพระสติ ความว่า
ทรงแยกกันอยู่
หลังจากนั้นพระนางเธอ ลักษมีลาวัณ ก็ทรงพอพระทัยที่จะแยกพระตำหนักไปประทับอยู่ห่างจากเจ้าพี่เจ้าน้อง ทรงประทับอยู่อย่างสันโดษ และเพื่อเลี่ยงความเงียบเหงาพระนางจึงทุ่มเทไปกับงานพระนิพนธ์ และการเขียนบทละครร้องและการรื้อฟื้นคณะละครปรีดาลัยของพระบิดา หลังสิ้นงานพระราชพิธีฉัตรมงคลเมื่อวันที่ 11 พฤศจิกายน พ.ศ. 2468 พระบาทสมเด็จพระมงกุฎเกล้าเจ้าอยู่หัวก็มีเริ่มมีพระอาการประชวรบริเวณพระนาภี กลางดึกคืนนั้นพระนางเธอ ลักษมีลาวัณรีบเสด็จไปเข้าเฝ้ารอฟังพระอาการ โดยประทับบนพระเก้าอี้ใกล้ประตูห้องบรรทม และประทับในห้องนั้นอีกหลายวันต่อมาเพื่อติดตามพระอาการโดยตลอด และหลังการสวรรคตของพระบาทสมเด็จพระมงกุฎเกล้าเจ้าอยู่หัว พระองค์ได้รับส่วนแบ่งจากพระราชมรดก ได้แก่ เพชร, ทอง, สังวาล, กระโถนทอง และพานทอง
สิ้นพระชนม์
วันที่ 29 สิงหาคม พ.ศ. 2504 นายแสง หรือ เสงี่ยม หอมจันทร์ กับนายวิรัช หรือเจริญ กาญจนาภัย อดีตคนสวนที่ถูกพระนางเธอ ลักษมีลาวัณไล่ออกไปเห็นว่าพระนางเธอทรงเป็นเพียงเจ้านายสตรีทั้งยังชรา และอาศัยเพียงลำพัง กับทั้งเคยสังเกตว่าในตู้ชั้นล่างพระตำหนักลักษมีวิลาศมีเครื่องราชอิสริยาภรณ์ เข้าใจว่าเป็นของมีราคาทั้งสองจึงกลับเข้ามายังพระตำหนักลักษมีวิลาศ
ซึ่งคนร้ายได้ลอบทำร้ายพระนางเธอด้วยย่องเข้ามาทางข้างหลังขณะทรงปลูกต้นมะละกอเล็ก ๆ ที่ข้างพระตำหนัก แล้วใช้ชะแลงทำร้ายพระเศียร 3 ครั้ง จากนั้นใช้สันขวานทุบพระศออีก 1 ครั้งจนสิ้นพระชนม์ทันที โดยเมื่อตรวจสอบพระวรกายบริเวณพระอุระ (หน้าอก) พบบาดแผลฉกรรจ์คล้ายถูกแทงอย่างโหดเหี้ยม 4 แผล ที่พระศอ (คอ) อีกแผลหนึ่ง ที่พระเศียร (ศีรษะ) ด้านหลังนั้นถูกตีจนน่วมมีพระโลหิตไหล ทั้งสองได้ลากพระศพไปไว้ในโรงจอดรถหลังพระตำหนัก ห่างจากจุดเกิดเหตุประมาณ 800 เมตร เพื่ออำพราง แล้วค้นทรัพย์สินเท่าที่หาได้หนีไป ได้ไปแต่เครื่องราชอิสริยาภรณ์ พระราชทรัพย์ส่วนหนึ่ง และเงินพระราชสมบัติทั้งหมดไม่เหลือแม้แต่บาทเดียว ขณะที่ตู้เซฟที่เก็บฉลองพระองค์และเครื่องประดับของราชวงศ์จักรีมูลค่านับล้านบาทยังอยู่ในสภาพปกติ
พระเจ้าวรวงศ์เธอ กรมหมื่นนราธิปพงศ์ประพันธ์ พระเชษฐาต่างพระมารดา ได้รับโทรศัพท์จาก นางสาวแน่งน้อย แย้มศิริ นิสิตจุฬาลงกรณ์มหาวิทยาลัย เวลา 15.30 น. ของวันที่ 2 กันยายน พ.ศ. 2504 ว่าเธอไปกดออดและโทรศัพท์เข้าไปยังวังลักษมีวิลาศ แต่ไม่มีใครตอบหรือรับสาย อาจจะมีเหตุร้าย พระเจ้าวรวงศ์เธอ กรมหมื่นนราธิปพงศ์ประพันธ์ เสด็จไปยังวังลักษมีวิลาศ พบว่าเครื่องฉลองพระองค์และพระราชทรัพย์ในห้องพระบรรทมถูกรื้อกระจาย และทรงพบพระศพอยู่บริเวณข้างโรงรถสิ้นพระชนม์มาไม่ต่ำกว่าสามวัน
ภายหลังผู้ต้องหาทั้งสองถูกจับได้ และถูกพิพากษาให้ประหารชีวิต แต่ทั้งสองได้รับสารภาพ จึงได้รับการหย่อนโทษหนึ่งในสามคือให้จำคุกตลอดชีวิต เพื่อมิให้เป็นเยี่ยงอย่างต่อไปด้วยพระองค์เป็นพระบรมวงศานุวงศ์ชั้นพระองค์เจ้า
พระจริยวัตร
พระนางเธอ ลักษมีลาวัณทรงมีพระสิริโฉมงดงาม ดังปรากฏในพระราชนิพนธ์ในพระบาทสมเด็จพระมงกุฎเกล้าเจ้าอยู่หัว ซึ่งพรรณนาไว้ว่า
ส่วนพระกิริยาอัธยาศัย ก็งดงามนัก ดังพระราชนิพนธ์ ความว่า